FAQ/el

Τι είναι η Βικιπαίδεια με λίγα λόγια. Και τι είναι το Wikimedia;
Η Βικιπαίδεια ([//www.wikipedia.org/ www.wikipedia.org]) είναι η μεγαλύτερη και δημοφιλέστερη εγκυκλοπαίδεια παγκοσμίως. Είναι διαδικτυακή, ελεύθερη προς χρήση για οποιονδήποτε σκοπό, χωρίς διαφημίσεις. Η Βικιπαίδεια περιέχει περισσότερα από  εκατομμύρια άρθρα γραμμένα από εθελοντές σε  γλώσσες και δέχεται επισκέψεις από περισσότερους από  εκατομμύρια ανθρωπους κάθε μήνα, που την καθιστούν έναν από τους πλέον δημοφιλείς ιστότοπους στον κόσμο.

Είναι μια δημιουργία που προέρχεται από την συνεργατική προσπάθεια εκατομμυρίων ανθρώπων που έχουν επεξεργαστεί ή έχουν προσθέσει νέο υλικό κατά την διάρκεια των τελευταίων δέκα ετών: όποιος θέλει μπορεί να την επεξεργαστεί όποτε θέλει. Κι έχει γίνει η μεγαλύτερη συλλογή γνώσης που διαμοιράζεται ελεύθερα στην ανθρώπινη ιστορία. Αυτό που ενώνει τους ανθρώπους που την υποστηρίζουν είναι η αγάπη τους για τη γνώση, η διανοητική τους περιέργεια και η συνειδητοποίηση ότι όλοι μαζί γνωρίζουμε πολύ περισσότερα απ' ό,τι ο καθένας μας μόνος του.

Το Ίδρυμα Wikimedia είναι ο μη κερδοσκοπικός οργανισμός που φροντίζει για τη λειτουργία της Wikipedia και των άλλων εγχειρημάτων ελεύθερης γνώσης. Όλοι αυτοί οι ιστότοποι από κοινού έχουν την 5η θέση στην παγκόσμια κατάταξη όσον αφορά στην επισκεψιμότητα. Το Ίδρυμα Wikimedia είναι μη κερδοσκοπικός οργανισμός με έδρα το Σαν Φρανσίσκο στην Καλιφόρνια των ΗΠΑ και έχει απαλλαγεί από τη φορολογία, σύμφωνα με τον 501(c)(3) νόμο των Ην. Πολιτειών. Μπορείτε να ελέγξετε την απόφαση για την φοροαπαλλαγή μας και τις οικονομικές μας εκθέσεις με τα ετήσια στοιχεία.

Αποστολή μας είναι να ενδυναμώσουμε μια παγκόσμια κοινότητα εθελοντών προκειμένου να συγκεντρώσει και να αναπτύξει την παγκόσμια γνώση και να την κάνει ελεύθερα διαθέσιμη για όλους και για οποιονδήποτε σκοπό. Εργαζόμαστε από κοινού με ένα δίκτυο από παραρτήματα σε πολλές διαφορετικές χώρες για να επιτύχουμε αυτόν τον σκοπό.

Εάν δωρίσω χρήματα στο Wikimedia, πού πάνε τα λεφτά μου;
Τα χρήματα που δωρίζετε πηγαίνουν στην μισθοδοσία του προσωπικού και σε επενδύσεις στην τεχνολογία. Παρόλο που η Βικιπαίδεια και τα αδελφά εγχειρήματά της από κοινού φτάνουν σε εκατομμύρια ανθρώπους κάθε μήνα, απασχολούμε μόνο  ανθρώπους. Δείτε και την έκθεσή μας για το προσωπικό.

Το προσωπικό μας είναι χωρισμένο σε τρία τμήματα προγραμμάτων: τεχνολογία (στήσιμο ιστοσελίδων, ανάπτυξη λογισμικού); κοινότητα (προσέγγιση του κοινού, σχέσεις αναγνωστών και προγράμματα της κοινότητας, οικονομικές εκστρατείες), και παγκόσμια ανάπτυξη (υποστήριξη των προγραμμάτων των παραρτημάτων και μεγέθυνση του Wikimedia παγκοσμίως). Το υπόλοιπο προσωπικό μας εργάζεται στο management, τα οικονομικά, και τη διοίκηση, που περιλαμβάνει τη νομική προστασία της δουλειάς μας. Η υποστήριξή σας πληρώνει επίσης για διακομιστές, το bandwidth, και τις υπηρεσίες φιλοξενίας στο διαδίκτυο που επιτρέπουν να συνεχίζουν να λειτουργούν και να αναπτύσσονται τα εγχειρήματα του Wikimedia. Εάν κάνετε δωρεά σε ένα τοπικό παράρτημα στην γεωγραφική σας περιοχή, τότε η δωρεά σας στηρίζει τόσο το Ίδρυμα, όσο και τις δραστηριότητες με τα προγράμματα στη χώρας σας.

Πάνω απ' όλα, το Ίδρυμα Wikimedia υπάρχει για την υποστήριξη και την ανάπτυξη του αχανούς δικτύου των εθελοντών που γράφουν και επεξεργάζονται την Βικιπαίδεια και τα αδελφά εγχειρήματα – περισσότεροι, δηλαδή, από 100,000 άνθρωποι σε όλον τον κόσμο.

Που μπορώ να βρω περισσότερες πληροφορίες οικονομικής φύσεως;
Η Ετήσια Έκθεση 2011-12 του Ιδρύματος Wikimedia καλύπτει την προηγούμενη οικονομική χρονιά (από 1 Ιουλίου 2011 έως 30 Ιουνίου 2012) και ρίχνει,επίσης, μια ματιά στην επόμενη. Αυτή είναι η τρίτη ετήσια έκθεσή μας. Η Ετήσια Έκθεση του Ιδρύματος Wikimedia είναι μια σύνοψη των οικονομικών του οργανισμού, των προγραμματικών του δράσεων, των ορόσημων και των επιτεύξεων.

Το Ετήσιο Πρόγραμμα 2013-14 είναι ο προϋπολογισμός μας για το τρέχον διαχειριστικό έτος. Περιέχει μια σύνοψη των στρατηγικών μας στόχων, τις οικονομικές λεπτομέρειες για τις δαπάνες και τα έσοδα, καθώς και λεπτομερή εξήγηση και ανάλυση ρίσκου.

Κάντε κλικ στις εικόνες από κάτω για να κατεβάσετε αντίγραφα της Ετήσιας Έκθεσης μας και του Ετήσιου Προγράμματός μας.

Ποια είναι τα σχέδια σας; Προς ποια κατεύθυνση πηγαίνουν;
Όπως το έθεσε ο ιδρυτής του Wikimedia Jimmy Wales: "Φανταστείτε έναν κόσμο στον οποίο ο κάθε άνθρωπος θα μπορεί ελεύθερα να μοιραστεί το σύνολο όλης της γνώσης."

Παίρνουμε σοβαρά αυτό το όραμα. Κάθε μήνα, περισσότεροι από  άνθρωποι σε όλο τον κόσμο χρησιμοποιούν ήδη τη Βικιπαίδεια. Είναι διαθέσιμη online, στο κινητό σας τηλέφωνο, σε DVD, σε βιβλία, και πολλές άλλες μορφές. Επιδιώκουμε να φτάσουμε στον καθένα, και να παρέχουμε διαρκώς περισσότερη και καλύτερη πληροφορία.

Υποστηριζόμενο από μια έντονη κοινοτικο-κεντρική διαδικασία προγραμματισμού, το 2010 το Διοικητικό Συμβούλιο του Ιδρύματος Wikimedia έθεσε "μεγάλους, δύσκολους και τολμηρούς στόχους" για το Wikimedia. Αυτοί οι πενταετείς στόχοι (PDF) περιλαμβάνουν την αυξανόμενη παγκόσμια προσέγγιση του Wikimedia στον αριθμό του 1 δις ανθρώπων και τον αριθμό των άρθρων της Βικιπαίδειας στα 50 εκατομμύρια. Επίσης θέτουμε ως στόχο την δραματική αύξηση και διαφοροποίηση της συμμετοχής, και την μέτρηση και βελτίωση της ποιότητας όλου του περιεχομένου του Wikimedia.

Το Wikimedia δεν είναι ένας παραδοσιακός οργανισμός. Είναι ένα παγκόσμιο κίνημα. Το κύριο μέρος της δουλειάς μας γίνεται από χιλιάδες εθελοντές παγκοσμίως. Αυτή η κοινότητα των εθελοντών υποστηρίζεται από ένα δίκτυο οργανώσεων, με το Ίδρυμα Wikimedia ως κεντρική δομή, που συνεργάζεται με τα επιμέρους γεωγραφικά εντοπισμένα τοπικά παραρτήματα σε χώρες. Είναι η κοινότητα των εθελοντών μας που μας δίνει τη δυνατότητα να πετύχουμε τόσα πολλά με τόσα λίγα μέσα.

Αυτές είναι μερικές από τις δραστηριότητες στις οποίες έχουμε επικεντρωθεί αυτή την περίοδο:

Το Ίδρυμα Wikimedia δεν είναι μια start-up εταιρεία που θα εξαφανιστεί σε μερικά χρόνια. Είμαστε σ' αυτήν για το μεγάλο ταξίδι. Οτιδήποτε κάνουμε έχει ως στόχο για να παρέχει σε σένα και στον υπόλοιπο κόσμο ελεύθερη και άμεση πρόσβαση στο σύνολο της παγκόσμιας γνώσης. Ενωθείτε μαζί μας!

Ποιά εγχειρήματα υποστηρίζετε;
Το Ίδρυμα Wikimedia υποστηρίζει την Βικιπαίδεια, μια online εγκυκλοπαίδεια και μια από τιςπέντε κορυφαίες σε επισκεψιμότητα ιστοσελίδες παγκοσμίως. Από την ίδρυση της Βικιπαίδειας τον Ιανουάριο του 2001, και την δημιουργία του Ιδρύματος Wikimedia τον Ιούνιο του 2003, η ανάπτυξή μας υπήρξε συγκλονιστική. Η αγγλόφωνη Βικιπαίδεια, το πρώτο μας εγχείρημα, επεκτάθηκε σε περισσότερα από άρθρα σήμερα. Όλες οι γλώσσες της Βικιπαίδειας συνδυαστικά περιέχουν περισσότερα από άρθρα.

Εκτός από την Βικιπαίδεια, το Ίδρυμα Wikimedia υποστηρίζει επίσης:


 * [//commons.wikimedia.org/ Τα Commons], ένας χώρος απόθεσης πολυμέσων με περισσότερα από ελεύθερα διαθέσιμα πολυμέσα, εικόνες, βίντεο και αρχεία ήχου
 * [//el.wikibooks.org/ Τα Βικιβιβλία], ένα έργο δημιουργίας ελεύθερων βιβλίων
 * [//el.wiktionary.org/ Το Βικιλεξικό], ένα πολύγλωσσο λεξικό και thesaurus
 * [//el.wikisource.org/ Τη Βικιθήκη], μια βιβλιοθήκη πρωτότυπων πηγών κειμένων που περιέχει περισσότερα από επιμελημένες σελίδες σε   γλώσσες
 * [//el.wikinews.org/ Τα Βικινέα], μια ιστοσελίδα ειδήσεων των πολιτών
 * [//el.wikiversity.org/ Το Βικιεπιστήμιο], μια διαδραστική πλατφόρμα μάθησης
 * [//el.wikiquote.org/ Τα Βικιφθέγματα], μια συλλογή αποφθεγμάτων
 * [//species.wikimedia.org/ Τα Βικιείδη], έναν κατάλογο της ζωής επάνω στη Γη

Καθοδηγούμε και υποστηρίζουμε την ανάπτυξη του [//mediawiki.org/ MediaWiki], το λογισμικό wiki ανοιχτού κώδικα πίσω απ'όλες τις δημόσιες ιστοσελίδες μας. Βοηθάμε στην οργάνωση των δράσεων εξωστρέφειας και των συναντήσεων της κοινότητας για να ενθαρρύνουμε τους ανθρώπους να συνεισφέρουν στα εγχειρήματά μας, και παρέχουμε επίσης [//static.wikipedia.org/ αντίγραφα offline για κατέβασμα] και  [//download.wikimedia.org/ αρχεία βάσεων δεδομένων] του περιεχομένου της Βικιπαίδειας.

To Ίδρυμα Wikimedia  δεν σχετίζεται με τα  WikiLeaks.

Περισσότερες πληροφορίες μπορείτε να βρείτε στα εγχειρήματά μας.

Πώς καταφέρνετε να διατηρείτε την Βικιπαίδεια ανοιχτή κάνοντας την ταυτόχρονα πιο αξιόπιστη;
Εμείς πιστεύουμε ότι η αυξημένη συμμετοχή κάνει την Βικιπαίδεια καλύτερη. Την ίδια ώρα, θα πρέπει να διατηρήσουμε  τα αυστηρά κριτήρια που έχουν κάνει την Βικιπαίδεια σεβαστή στους επιστήμονες, στους ακαδημαϊκούς, στους δημοσιογράφους, και στα Ίδρυματα.

Πώς διοικείται το Ίδρυμα Wikimedia;
Το Ίδρυμα Wikimedia έχει προσωπικό αποτελούμενο από άτομα, που καθοδηγείται από την Εκτελεστικό Διεθυντή, Sue Gardner. Το προσωπικό υποστηρίζει τη δουλειά εκατοντάδων χιλιάδων εθελοντών που συνεισφέρουν σε περιεχομένο στα εγχειρήματα του  Wikimedia. Το Ίδρυμα Wikimedia υποστηρίζεται επίσης από αναρίθμητους εθελοντές που συμμετέχουν μέσω επιτροπών, ως ασκούμενοι, ή σε μια ad hoc βάση.

Το Διοικητικό Συμβούλιο διατυπώνει με σαφήνεια την αποστολή και το όραμα του Ιδρύματος Wikimedia, αναλύει και σχεδιάζει την ανάπτυξη μακροπρόθεσμων προγραμμάτων, κάνει την παρακολούθηση, και υποστηρίζει τις προσπάθειες συγκέντρωσης πόρων του Ιδρύματος Wikimedia. Είναι η απόλυτη οργανωτική αρχή του Ιδρύματος όπως αυτό ορίζεται από τους κανονισμούς του. Δείτε στις Συναντήσεις για δημοσιευμένα αρχεία του Συμβουλίου και  Αποφάσεις για δημοσιευθείσες αποφάσεις του Συμβουλίου. Το συμβούλιο είναι εν μέρει εκλεγμένο από την κοινότητα των συνεισφερόντων στα εγχειρήματα του Wikimedia. Το Διοικητικό Συμβούλιο υποστηρίζεται από ένα  Γνωμοδοτικό Συμβούλιο, που προεδρεύεται από την  Angela Beesley Starling.

Διαθέτουμε ένα γραφείο, με έδρα το San Francisco, California (USA), όπου και εργάζονται οι περισσότεροι από τους υπαλλήλους μας. Όλα τα μέλη του Συμβουλίου και το υπόλοιπο προσωπικό εργάζονται από απόσταση.

Παλεύουμε να επιχειρούμε με την μεγαλύτερη διαφάνεια, και έχουμε δημοσιεύσει βασικές μας πολιτικές και  οικονομικές εκθέσεις.

Πώς χρηματοδοτείται το Ίδρυμα Wikimedia;
Το Wikimedia χρηματοδοτείται κυρίως από δωρεές από εκατοντάδες χιλιάδες άτομα, αλλά επίσης και από μια σειρά χορηγιών και δωρεάν παροχών σε διακομιστές και υπηρεσίες φιλοξενίας στο ίντερνετ (δείτε χορηγοί).

Το Ίδρυμα Wikimedia λαμβάνει δωρεές από περισσότερες από 50 χώρες απ' όλο τον κόσμο. Η μέση δωρεά είναι αρκετά μικρή, αλλά οι επαναλαμβανόμενη συχνότητά τους έχει διασφαλίσει την επιτυχία μας. Οι άνθρωποι κάνουν συνεισφορές κάθε χρόνο, και κάθε χρόνο το Ίδρυμα Wikimedia κάνει μια επίσημη εκστρατεία για δωρεές.

Δεν θεωρούμε τη διαφήμιση ως μια από τις πηγές εσόδων μας.

Το Ίδρυμα Wikimedia έχει  το 501(c)(3) status απαλλαγής από τη φορολογία στις Ηνωμένες Πολιτείες. Δωρεές που δίδονται από άλλες χώρες μπορεί επίσης να τυγχάνουν φορολογικών απαλλαγών. Δείτε στο απαλλαγές για δωρεές για περισσότερες λεπτομέρειες. Κάντε κλικ εδώ για λεπτομέρειες για το πως να κάνετε μια δωρεά μέσω PayPal, MoneyBookers ή με ταχυδρομική επιταγή. Για όλους τους άλλους τύπους δωρεών, παρακαλούμε να επικοινωνήσετε μαζί μας στο donate@undefinedwikimedia.org.

Πόσα χρήματα ελπίζετε να συγκεντώσετε;
Ο προγραμματισμός μας για το 2011-12 υπολογίζει έσοδα της τάξης των  $29.5 εκατομμυρίων, μια αύξηση  24% σε σχέση με τα προβλεπόμενα έσοδα ύψους $23.8 εκατομμυρίων για το  2010-11.

Περισσότερες λεπτομέρειες για τα οικονομικά μας μπορείτε να βρείτε στις οικονομικές εκθέσεις. Εδώ είναι ο στόχος μας για το 2011-12 (PDF), κι εδώ η σελίδα ερωτήσεων και απαντήσεων που αναφέρεται σε αυτό.

Ποιοι άλλοι σας υποστηρίζουν για τους σκοπούς σας;
Οι περισσότερες από τις δωρεές μας προέρχονται από μεμονωμένα άτομα – ανθρώπους όπως εσύ. Επίσης λαμβάνουμε χορηγίες από κοινοτικούς και ιδιωτικούς οργανισμούς, καθώς και σε είδος χορηγίες από εταιρείες. Μπορείτε να τις δείτε στην σελίδα των χορηγών.

Που αλλού μπορώ να μάθω για τις πρόσφατες δραστηριότητές σας;
Για το οικονομικό έτος 2009-10, παρακαλούμε Κατεβάστε την Ετήσια Έκθεση 2009-2010: [[Media:AR_web_all-spreads_24mar11_72_FINAL.pdf|PDF version (5.0 MB)]]

Αν θέλετε να έχετε να έχετε πιο τακτική ενημέρωση για τις εκδηλώσεις του Wikimedia, σας συνιστούμε τις ακόλουθες πηγές:
 * Το [//blog.wikimedia.org/ blog του Wikimedia Foundation].
 * Το [//en.planet.wikimedia.org/ Planet Wikimedia], που περιλαμβάνει τα blogs της κοινότητας του Wikimedia.
 * Τις ανακοινώσεις της mailing list του Wikimedia, που περιλαμβάνουν ανακοινώσεις από τα παραρτήματα και τα μέλη της κοινότητας.

Πώς μπορώ να κάνω μια δωρεά
Για να κάνετε δωρεά, παρακαλούμε επισκεφθείτε την σελίδα της οικονομικής μας εκστρατείας. Μπορείτε να κάνετε δωρεά με την χρήση οποιασδήποτε γνωστής πιστωτικής κάρτας (όπως η VISA, Mastercard, Discover ή American Express), PayPal, Moneybookers, τραπεζικό έμβασμα, ή στέλνοντας μια επιταγή στο Ίδρυμα. Οι επιλογές των δωρεών μας υποστηρίζουν διάφορα νομίσματα (αν και όχι όλα).

Μπορώ να κάνω μια αυτόματη μηνιαία δωρεά;
Ναι. Το Ίδρυμα Wikimedia υποστηρίζει τις ανά μήνα επαναλαμβανόμενες δωρεές - και μπορείτε να εγγραφείτε πηγαίνοντας σε αυτήν τη σελίδα. Οι ανά μήνα επαναλαμβανόμενες δωρεές διενεργούνται μέσω PayPal, αλλά μπορούν να γίνουν και με την χρήση οποιασδήποτε εγκεκριμένης μεθόδου πληρωμών, όπου περιλαμβάνονται και οι πιστωτικές κάρτες. Θα χρειαστεί να δημιουργήσετε έναν λογαριασμό στην PayPal. Οι επαναλαμβανόμενες δωρεές πραγματοποιούνται μια φορά το μήνα, την ίδια ημερομηνία που κάνατε την πρώτη σας μηνιαία δωρεά, και συνεχίζονται για 12 μήνες. Στην διάρκεια του δωδέκατου μήνα, θα σας σταλεί μια ειδοποίηση με την ερώτηση εάν επιθυμείτε να συνεχίσετε τη δωρεά. Αν δεν επιθυμείτε, μην κάνετε τίποτε. Η δωρεά δεν θα ανανεωθεί αυτόματα. Αν θέλετε να την παρατείνετε για ένα ακόμα έτος, ακολουθείστε τις οδηγίες που θα σας παρασχεθούν τότε.

Μπορείτε να κάνετε ανάληψη της μηνιαίας δωρεάς μου απευθείας από τον τραπεζικό μου λογαριασμό;
Eνώ το Ίδρυμα Wikimedia δεν μπορεί να κάνει άμεσα ανάληψη της μηνιαίας δωρεάς από τον τραπεζικό λογαριασμό σας, μπορείτε να χρηματοδοτήσετε τον λογαριασμό σας στην PayPal με τον κατάλληλο τρόπο ώστε αυτό να είναι δυνατό - δείτε στην PayPal τις τελευταίες οδηγίες.

Τι γίνεται αν χρειαστεί να ακυρώσω την μηνιαία αυτόματη δωρεά μου;
Καταλαβαίνουμε ότι τα δεδομένα μπορούν ν'αλλάξουν. Αν χρειαστεί να ακυρώσετε την μηνιαία σας δωρεά, κάντε είσοδο στον λογαριασμό που έχετε στην PayPal, εντοπίστε τη γραμμή που είναι το πεδίο "subscription creation", πατήστε "details", και μετά κάντε κλικ στο "cancel subscription". Με αυτόν τον τρόπο δεν θα χρεωθείτε περαιτέρω με μηνιαίες πληρωμές. Εναλλακτικά, μπορείτε να την ακυρώσετε επικοινωνόντας με το Ίδρυμα Wikimedia (email giving@undefinedwikimedia.org) δίνοντας το όνομά σας, την διεύθυνση του email σας, και έναν αριθμό τηλεφώνου (για να μπορέσουμε να σας ενημερώσουμε ότι έχει ακυρωθεί).

Που στέλνω τις επιταγές;
Στείλτε τις επιταγές στη διεύθυνση:

Προτιμάμε οι επιταγές να είναι σε δολάρια ΗΠΑ, συνδεδεμένες με τραπεζικούς λογαριασμούς στις ΗΠΑ. Επιταγές σε άλλο συνάλλαγμα διαφορετικές από δολάρια ΗΠΑ, ή από τραπεζικούς λογαριασμούς εκτός των ΗΠΑ, μπορεί να είναι πολύ ακριβές για μας προκειμένου να εισπραχθούν, πράγμα που μειώνει την αξία της δωρεάς σας. Εάν δεν έχετε έναν λογαριασμό στις ΗΠΑ, μπορείτε να αυξήσετε την αξία της δωρεάς σας στέλνοντας χρήματα μέσω πιστωτικής κάρτας, PayPal ή τηλεφωνικής επιταγής.

Που μπορώ να στείλω αιτήσεις, επιστολές ή άλλο υλικό προς το Ίδρυμα Wikimedia;
Παρακαλούμε στείλτε όλη την αλληλογραφία στην ασφαλή διεύθυνση της ταχυδρομικής μας θυρίδας:

Μπορώ να κάνω δωρεά μετοχών στο Ίδρυμα Wikimedia;
Το Ίδρυμα Wikimedia δέχεται και δωρεές μετοχών. Μπορείτε να κάνετε μια δωρεά μεταβιβάζοντας μετοχές από την χρηματιστηριακή σας εταιρεία στην δική μας δίνοντας στον χρηματιστή σας την επωνυμία μας, τον αριθμό του επενδυτικού μας λογαριασμού και τον αριθμό εκκαθάρισης (clearing number) DTCC.

Οι δωρεές μου εκπίπτουν της φορολογίας;
Παρακαλώ δείτε τον κατάλογο χωρών για λεπτομέρειες απαλλαγής από τον φόρο.

Αν κάνω μια δωρεά, πώς θα παραλάβω το παραστατικό για την εφορία;
Αν κάνετε δωρεά μέσω του PayPal ή πιστωτικής κάρτας, θα παραλάβετε απόδειξη με το ηλεκτρονικό ταχυδρομείο, εφόσον είχατε περιλάβει την διεύθυνση ηλεκτρονικού ταχυδρομείου σας με τη δωρεά σας. Για δωρεές με επιταγές πάνω από $50 θα σταλούν αποδείξεις με ταχυδρομείο αν μας δώσατε την διεύθυνσή σας. Μπορείτε επίσης να ζητήσετε απόδειξη για τη δωρεά σας γράφοντάς μας στη διεύθυνση giving@undefinedwikimedia.org (παρακαλώ περιλάβετε τα στοιχεία επαφής σας, τη μέθοδο που χρησιμοποιήσατε για να κάνετε τη δωρεά και το ποσό της δωρεάς σας).

Μπορώ να δώσω μια ειδική και περιορισμένη δωρεά για να χρησιμοποιηθεί για κάτι πολύ συγκεκριμένο;
Οι δωρεές που γίνονται στις Ηνωμένες Πολιτείες, περιλαμβάνοντας και το Ίδρυμα Wikimedia, απαιτούν να τηρούμε του περιορισμούς που ζητούνται από τους δωρητές. Αυτό σημαίνει ότι εάν εξειδικεύσετε τη δωρεά σας αυτή θα πρέπει να είναι καθορισμένη για μια συγκεκριμένη χρήση, οπότε είτε θα τηρήσουμε το αίτημά σας είτε θα σας επιστρέψουμε τη δωρεά. Αλλά πριν να αποφασίσετε να κάνετε κάτι τέτοιο, παρακαλούμε να λάβετε υπόψη ότι οι δωρεές χωρίς όρους είναι πολύ περισσότερο χρήσιμες για μας. Κάθε περιορισμός μας προσθέτει διοικητικές λειτουργικές δαπάνες και κόστη οργάνωσης, και αυξάνει την εσωτερική πολυπλοκότητα.

Γιατί υπάρχει μια minimum δωρεά;
Το ελάχιστο ποσό δωρεάς είναι $1. Δεχόμαστε μικρές δωρεές από ανθρώπους που δεν έχουν πολλά χρήματα, και είμαστε ειλικρινά ευγνώμονες σε αυτούς τους δωρητές. Ειλικρινά, εάν το δώρο δεν έχει σημασία για σένα, έχει μεγάλη σημασία για μας. Αλλά, δεν είναι ασυνήθιστο για τους ανθρώπους να χρησιμοποιούν μηχανισμούς δωρεών όπως οι δικοί μας για να δοκιμάσουν κλεμμένες πιστωτικές κάρτες προκειμένου να δουν να δουλεύουν. Αυτοί οι άνθρωποι τυπικά χρησιμοποιούν πολύ μικρά ποσά για τις δοκιμές τους: διαπιστώσαμε ότι το όριο του $1 minimum δωρεάς ποσού φαίνεται να τους αποτρέπει.

Τι μπορώ να κάνω για να βοηθήσω να διαδώσετε το μήνυμα;
Διαδώστε το μήνυμα με όποιον τρόπο μπορείτε! Πείτε το στους φίλους και στην οικογένειά σας. Πείτε τους τι σημαίνει για σας η Βικιπαίδεια. Ρωτήστε τους αν τη χρησιμοποιούν κι αν είναι έτσι, τι σημαίνει γι' αυτούς. Χρησιμοποιείστε αυτό το κείμενο ως υπογραφή στο κάτω μέρος από τα emails σας:

 Έχουμε δημιουργήσει την μεγαλύτερη συλλογή κοινόκτητης γνώσης στην ιστορία. Βοηθήστε να προστατέψουμε τη Βικιπαίδεια. Δωρίστε τώρα: http://donate.wikimedia.org

Ποιά είναι η πολιτική απορρήτου για τους δωρητές σας;
Λαμβάνουμε σοβαρά υπόψη την προστασία των δικαιωμάτων απορρήτου των δωρητών μας. Παρακαλούμε δείτε την Πολιτική Απορρήτου Δωρητών μας για λεπτομερή ενημέρωση. Εν συντομία μπορούμε να πούμε ότι δεν μοιραζόμαστε, δεν πουλάμε ούτε εμπορευόμαστε τις email διευθύνσεις σας με κανέναν.

Πώς μπορώ να επικοινωνήσω με το Ίδρυμα;
Αν έχετε ακόμα ερωτήσεις ή αμφιβολίες παρακαλούμε επικοινωνήστε ελεύθερα μαζί μας. Για ερωτήσεις σχετικά με δωρεές μπορείτε να στείλετε email στο  donations@undefinedwikimedia.org

Για άλλες ερωτήσεις δείτε την σελίδα Επικοινωνήστε μαζί μας για περισσότερες λεπτομέρειες.